Αυτό το λήμμα αφορά την πανδημία.  Για το στέλεχος του ιού που προκάλεσε την πανδημία, καθώς και για τα συμπτώματα, την πρόληψη και την θεραπεία του, δείτε: Γρίπη H1N1.  
  επιβεβαιωμένοι θάνατοι και μολύνσεις  επιβεβαιωμένες μολύνσεις  μη επιβεβαιωμένες μολύνσεις
Η **πανδημία γρίπης του 2009** ήταν μια πανδημία της γρίπης H1N1 (στα πρώτα της στάδια χαρακτηριζόταν απλώς επιδημία) που προκαλείται από τον ιό H1N1 και μεταδίδεται από άνθρωπο σε άνθρωπο. Πρόκειται για μια μετάλλαξη της γρίπης με γενετικό υλικό από τέσσερις προϋπάρχουσες μορφές του ιού: δύο από τη γρίπη των χοίρων (ένα από Βόρεια Αμερική και ένα από Ευρασία), ένα από τη γρίπη των πτηνών, και ένα από την ανθρώπινη κοινή γρίπη.

Άλλες ονομασίες του νέου ιού περιλαμβάνουν:

* **γρίπη Α (Η1Ν1)**: ονομασία από τον Παγκόσμιο Οργανισμό Υγείας.
* **ιός της νέας γρίπης** (novel flu virus): ονομασία της Ευρωπαϊκής Επιτροπής.
* **γρίπη των χοίρων**: η επικρατέστερη λαϊκή ονομασία, αλλά οι περισσότερες κυβερνήσεις δεν συμφωνούν γιατί μια τέτοια ονομασία ίσως να κατέστρεφε την εμπιστοσύνη των καταναλωτών στο χοιρινό κρέας, με άσχημες επιπτώσεις για την κτηνοτροφική βιομηχανία.
* **Μεξικανική γρίπη**: ονομασία που προτάθηκε από το Ισραήλ επειδή ο ιός πρωτοεμφανίστηκε στο Μεξικό, αλλά η κυβέρνηση του Μεξικού εναντιώθηκε σε αυτό το όνομα, καθώς σημαντικά έσοδα της χώρας προέρχονται από τουρίστες.
* **Βορειοαμερικανική γρίπη**
* **γρίπη προερχόμενη από τη γρίπη των χοίρων**
* **γρίπη H1N1 του 2009**, καθώς ο ιός είναι τύπου H1N1

Η γρίπη πρωτοεμφανίστηκε στο Μεξικό, ενώ τον Ιούνιο του 2009 ο Παγκόσμιος Οργανισμός Υγείας ανακοίνωσε πως η επιδημία είχε μεταβληθεί σε πανδημία. Το 2010 το *British Medical Journal* ξεκίνησε έρευνα σχετικά με πιθανές συγκρούσεις συμφερόντων των ειδικών του Π.Ο.Υ. Σε συνεργασία με το Bureau of Investigative Journalism αποκάλυψε ότι επιστήμονες σε θέσεις κλειδιά για την πανδημία εργάζονταν για φαρμακευτικές εταιρίες, τις οποίες συνέφεραν οι οδηγίες του Π.Ο.Υ. για την αντιμετώπιση της γρίπης. Ο Π.Ο.Υ παραδέχτηκε αντιφάσεις στην πολιτική για συγκρούσεις συμφερόντων.

Στις 10 Αυγούστου του 2010, ο ΠΟΥ ανακοίνωσε πως ιός Η1Ν1 ολοκλήρωσε τον κύκλο του και η πανδημία έχει πλέον τελειώσει. Συνολικά, από την εμφάνιση της ασθένειας στο Μεξικό τον Απρίλιο του 2009 έως τον Αύγουστο του 2010 είχαν επιβεβαιωθεί σχεδόν 18.500 θάνατοι από τον ιό, σε 214 χώρες.

Η εξέλιξη της πανδημίας
-----------------------

  50 000+ Επιβεβαιωμένες περιπτώσεις
  5 000+ Επιβεβαιωμένες περιπτώσεις
  500+ Επιβεβαιωμένες περιπτώσεις
  50+ Επιβεβαιωμένες περιπτώσεις
  5+ Επιβεβαιωμένες περιπτώσεις
  1+ Επιβεβαιωμένες περιπτώσεις
Πιστεύεται πως η επιδημία ξεκίνησε το Μάρτιο του 2009. Στις 29 Απριλίου 2009 ο Παγκόσμιος Οργανισμός Υγείας ανακοίνωσε πως ο ιός και η μέχρι τότε πορεία του κάλυπτε τις προϋποθέσεις για τη Φάση 5 στην κλίμακα συναγερμού του Οργανισμού, που σήμαινε ότι ο ιός μεταδίδεται από χώρα σε χώρα. Το επόμενο και ανώτερο επίπεδο συναγερμού ήταν η Φάση 6, που σημαίνει ότι η επιδημία της ασθένειας έχει μεταβληθεί σε πανδημία. 

Στις 9 Ιουνίου του 2009, ο Παγκόσμιος Οργανισμός ανέφερε ότι ο κόσμος είναι πολύ πολύ κοντά σε μια πανδημία του ιού της νέας γρίπης Α (Η1Ν1), αφού ο ιός είχε προσβάλει περισσότερα από 26 χιλιάδες άτομα σε 34 χώρες.

Στις 11 Ιουνίου του 2009, ο Παγκόσμιος Οργανισμός Υγείας, ανακοίνωσε ότι ανεβάζει το επίπεδο συναγερμού στη Φάση 6. Η πανδημία της νέας γρίπης Α (Η1Ν1), ήταν η πρώτη μετά από 41 χρόνια. Στις 16 Ιουλίου ο ΠΟΥ ανακοίνωσε ότι σταματά την καταγραφή αριθμού κρουσμάτων ανά χώρα, καθώς η έκταση της πανδημίας είναι τέτοια ώστε η επιβεβαίωσή τους να απασχολεί το σύνολο σχεδόν των ιατρικών εργαστηρίων κάθε χώρας.

Η Ολλανδία ανακοίνωσε στις 28 Δεκεμβρίου 2009 ότι τελείωσε η επιδημία της γρίπης Η1Ν1 στη χώρα αυτή.

Σύμφωνα με τον ΠΟΥ, τουλάχιστον 12.220 άνθρωποι στον πλανήτη είχαν πεθάνει από τη νέα γρίπη, από την έναρξη της πανδημίας τον Απρίλιο του 2009 ως τον Δεκέμβριο του ίδιου χρόνου.

Ο ίδιος οργανισμός ανακοίνωσε στις 11 Ιουνίου 2010 ότι η πανδημία γρίπης είχε λιγότερα θύματα από την κοινή γρίπη. Ειδικότερα, από την πανδημία του 2009 πέθαναν σε όλο τον κόσμο 18.156 πολίτες, την στιγμή που οι θάνατοι από την εποχική γρίπη κυμαίνονται από 250.000-500.000 παγκοσμίως.

Επίσημα, η πανδημία έληξε στις 10 Αυγούστου 2010. Μέχρι εκείνη την ημέρα οι θάνατοι υπολογίζονταν γύρω στους 20.000.

### Διαγράμματα εξέλιξης της πανδημίας

Οι κενές ημερομηνίες στα διαγράμματα ανήκουν σε ημέρες κατά τις οποίες δεν δόθηκαν στοιχεία στη δημοσιότητα από τον ΠΟΥ, αλλά περιλαμβάνονται στα διαγράμματα για λόγους πληρότητας και καλύτερης κατανόησης της εξέλιξης της επιδημίας.

Παραπομπές
----------

1. 1 2  «Κοινό μέτωπο κατά της γρίπης από την Ε.Ε.». Καθημερινή. 30 Απριλίου 2009. [*νεκρός σύνδεσμος*]
2. 1 2  Radio Netherlands. WHOs call new strain of H1N1 "Mexican flu" Αρχειοθετήθηκε 2009-05-02 στο Wayback Machine. (29 Απριλίου 2009). (Αγγλικά)
3. ↑  «Press Release: A/H1N1 influenza like human illness in Mexico and the USA: OIE statement». World Organisation for Animal Health. 29 Απριλίου 2009. Αρχειοθετήθηκε από το πρωτότυπο στις 30 Απριλίου 2009. Ανακτήθηκε στις 29 Απριλίου 2009.  (Αγγλικά)
4. ↑  United States Centers for Disease Control. Morbidity and Mortality Weekly Report: Update: Infections With a Swine-Origin Influenza A (H1N1) Virus --- United States and Other Countries, 28 Απριλίου 2009 (Αγγλικά)
5. ↑
6. ↑
7. 1 2  "Λήξη πανδημίας σήμανε ο Παγκόσμιος Οργανισμός Υγείας", Το Βήμα, 10 Αυγούστου 2010
8. ↑  Swine Flu Timeline Αρχειοθετήθηκε 2009-04-29 στο Wayback Machine. (Αγγλικά)
9. ↑  «WHO | Swine influenza». Who.int. Ανακτήθηκε στις 30 Απριλίου 2009.  (Αγγλικά)
10. ↑  Νooz.gr Αρχειοθετήθηκε 2009-06-14 στο Wayback Machine. ΠΟΥ: Κοντά σε πανδημία γρίπης, 9 Ιουνίου 2009.
11. ↑  «World now at the start of 2009 influenza pandemic». Παγκόσμιος Οργανισμός Υγείας. 2009-06-11.. Ανακτήθηκε στις 2009-06-11.  (Αγγλικά)
12. ↑  «WHO: Swine flu pandemic has begun, 1st in 41 years». The Associated Press. 2009-06-11. Αρχειοθετήθηκε από το πρωτότυπο στις 2009-06-16.. Ανακτήθηκε στις 2009-06-11. (Αγγλικά)
13. ↑  in.gr Αρχειοθετήθηκε 2009-06-14 στο Wayback Machine. Πανδημία γρίπης των χοίρων κηρύττει ο Παγκόσμιος Οργανισμός Υγείας, 11 Ιουνίου 2009
14. ↑  Pandemic (H1N1) 2009 briefing note 3 (revised) Παγκόσμιος Οργανισμός Υγείας (Αγγλικά)
15. ↑  «Ο ΠΟΥ σταματά την καταμέτρηση των κρουσμάτων της γρίπης Α». Η Καθημερινή. 17 Ιουλίου 2009. Ανακτήθηκε στις 17 Ιουλίου 2009. [*νεκρός σύνδεσμος*]
16. ↑  Τέλος η επιδημία της νέας γρίπης στην Ολλανδία, Ελευθεροτυπία, 28 Δεκεμβρίου 2009.
17. ↑  in.gr[*νεκρός σύνδεσμος*], Περισσότερα από 12.200 τα θύματα της νέας γρίπης παγκοσμίως το 2009, 30 Δεκεμβρίου 2009.
18. ↑  Ελευθεροτυπία, «Τζίφος» η πανδημία της νέας γρίπης, 11-6-2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανδημία γρίπης 2009** |

* Γρίπη από το νέο ιό Α (Η1Ν1), Κέντρο Ελέγχου και Πρόληψης Νοσημάτων
* Lung.gr - H1N1 Αρχειοθετήθηκε 2010-03-29 στο Wayback Machine.
* Όλα τα σχετικά άρθρα από την Καθημερινή
* Σύγκρουση Συμφερόντων: Ο Παγκόσμιος Οργανισμός Υγείας και οι "θεωρίες συνομωσίας" για την πανδημία γρίπης